شامپیونلار لیگی فینالیندا اینگیلتره‌نین «لیوئرپول» تیمینی ۱:۰ حسابی ایله مغلوب ائد‌ن ایسپانیانین «رئال مادرید» تیمی شامپیونوغونو مادریدده ده قوتلادی.
شامپیون، ۶ ساعت‌دان چوخ داوام ائد‌ن کاپ قوتلاماسیندا ایلک اولاراق آلمودنا کیلسه‌سینه گئده‌رک شامپیونوغو شهرین قدیسه‌سینه آرماغان ائتدی.
اوستو آچیق اتوبوس‌ ایله شهر مرکزینده گزه‌ن فوتبالچیلار، ۲۰۰ مینه یاخین طرفدارین دولدوردوغو سیبلس میدانیندا «شامپیون، شامپیون» آلقیشلاری ایله قارشیلاندی.
فوتبالچیلار طرفدارلارلا بیرلیکده جوشقولو بیر شکیلده، موسیقی سسلری آلتیندا شامپیونلوغو قوتلارکن، کاپیتان مارسلو دا سیبلس آنیدینا کلوبون شالی و بایراغینی آسدی.
رئال مادرید تیمی داها سونرا اوستو آچیق اتوبوسلا سانتیاگو برنابئو ایستادیومونا گئتدی.
قوتلامالار بورادا دا موسیقی ائشلیگینده داوام ائتدی.
